2003/201/EY: Komission päätös, tehty 21 päivänä maaliskuuta 2003, Latviasta peräisin olevien kalastus- ja vesiviljelytuotteiden tuontia koskevista erityisistä edellytyksistä tehdyn päätöksen 2000/85/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 833)



Virallinen lehti nro L 076 , 22/03/2003 s. 0040 - 0042



Komission päätös, tehty 21 päivänä maaliskuuta 2003, Latviasta peräisin olevien kalastus- ja vesiviljelytuotteiden tuontia koskevista erityisistä edellytyksistä tehdyn päätöksen 2000/85/EY muuttamisesta (tiedoksiannettu numerolla K(2003) 833) (ETA:n kannalta merkityksellinen teksti) (2003/201/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 5 kohdan, sekä katsoo seuraavaa: (1) Latviasta peräisin olevien kalastustuotteiden tuontia koskevista erityisvaatimuksista 21 päivänä joulukuuta 1999 tehdyssä komission päätöksessä 2000/85/EY(3) säädetään, että "State Veterinary Service (SVS) of the Ministry of Agriculture" on Latvian toimivaltainen viranomainen, joka on valittu tarkastamaan ja todistamaan, että kalastus- ja vesiviljelytuotteet ovat direktiivin 91/493/ETY vaatimusten mukaiset. (2) Latvian hallinnon rakennemuutoksen vuoksi kalastustuotteiden terveystodistukset myöntävä toimivaltainen viranomainen on nykyisin "Food and Veterinary Service (FVS) of the Republic of Latvia". Tämä uusi toimivaltainen viranomainen pystyy tehokkaasti tarkastamaan voimassa olevan lainsäädännön soveltamisen. (3) Päätös 2000/85/EY olisi näin ollen muutettava vastaavasti. (4) Tarvittavan siirtymäkauden vuoksi tämän päätöksen on aiheellista tulla voimaan 45 päivän kuluttua päivästä, jona se on julkaistu Euroopan unionin virallisessa lehdessä. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/85/EY seuraavasti: 1) Korvataan 1 artikla seuraavasti: " 1 artikla 'Food and Veterinary Service (FVS) of the Republic of Latvia' on Latvian toimivaltainen viranomainen, joka on valittu tarkastamaan ja todistamaan, että kalastus- ja vesiviljelytuotteet täyttävät direktiivin 91/493/ETY vaatimukset." 2) Korvataan 3 artiklan 2 kohta seuraavasti: "2. Todistuksissa on oltava Food and Veterinary Servicen (FVS) edustajan nimi, virka-asema ja allekirjoitus sekä sen virallinen leima, jotka on merkittävä todistukseen tehtyjen muiden merkintöjen väristä poikkeavalla värillä." 3) Korvataan liite A tämän päätöksen liitteellä. 2 artikla Tätä päätöstä sovelletaan 6 päivästä toukokuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2003. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 26, 2.2.2000, s. 21. LIITE "LIITE A >PIC FILE= "L_2003076FI.004103.TIF"> >PIC FILE= "L_2003076FI.004201.TIF">"